Zuxriddin Toxirov. Zuxriddin Toxirov (2002-yil 17-iyunda tugʻilgan) — oʻzbekistonlik para taekvondochi. 2018-yildan buyon para taekvondo boʻyicha Oʻzbekiston terma jamoasi aʼzosi. Musobaqalarda K44 klassida ishtirok etadi. Faoliyati. Tokioda boʻlib oʻtgan 2020-yilgi Yozgi Paralimpiada oʻyinlarida ishtirok etgan. 2023-yil Fransiyada boʻlib oʻtgan ochiq chempionatda kumush medalni qoʻlga kiritgan. 2024-yilning 16—21-may kunlari Vietnamning Danang shahrida boʻlib oʻtgan para taekvondo bo‘yicha Osiyo ochiq chempionatida -63 kg vazn toifasida bronza medali sohibi boʻlgan. Butunjahon taekvondo federatsiyasining yakuniy reyting natijalariga koʻra -63 kg vazn toifasida 2024-yilgi Yozgi Paralimpiada oʻyinlari litsenziyasini qoʻlga kiritgan. Murabbiyi — Timur Sobirov.